सीवन-गोहरा-आंधली सड़क टूटी, बनी परेशानी
ब्लॉकएवंतहसील मुख्यालय सीवन से गोहरा, गोहरा से नागल नागल से आंधली तक जाने वाली सड़क टूटने से लोगों को परेशानी आती है। यह सड़क 12 गांवों में जाती है। सड़क टूटने का असर सीवन में भी पड़़ रहा है। यहां दुकानदारों के काम धंधे पर असर पड रहा है।
1977 में हलका गुहला का गठन होने से पहले इस हलके पर कैथल और पिहोवा के राजनीतिज्ञों का गहरा असर रहा, तब उपरोक्त राजनीतिज्ञों ने अपने प्रभाव का इस्तेमाल करके सीवन के साथ लगते गांवों को सड़क मार्ग से सीधा कैथल और पिहोवा के साथ जोडऩे का कुचक्र चलाया जिसके चलते यहां का व्यापार बुरी तरह से प्रभावित हुआ। अब जो गांव सीवन के साथ लगे हुए हैं, सड़कों की मौजूदा हालत के कारण परेशानी हो रही है। सीवन को वाया गोहरा, गोहरा से नागल नागल से आंधली के माध्यम से करीब एक दर्जन गांवों को जोड़ने वाली सड़क का तो इतना बुरा हाल है कि यहां सड़क में गड्ढा नहीं बल्कि कहीं-कहीं गड्ढों में ही सड़क नजर आती है। इन सड़कों में पड़े बड़े-बड़े गड्ढों के कारण इस सड़क से दोपहिया वाहनों का निकलना भी दुश्वार होकर रह गया है। जिस कारण कस्बे को आस-पास के एक दर्जन गांवों को जोड़ने वाले गांवों के ग्रामीण व्यापारिक कार्याे के लिए सीवन आने से भी कतराने लगे हैं।
सीवन| सीवनसे गोहरा, नागल आंधली को जोड़नेे वाली सड़क खस्ताहाल में।
hin_Deva hin_Deva hin_Deva awa_Deva